als_Latn dik_Latn sag_Latn
Koktejle çajrash! Bëhu krijues me çajnikun!
- Kategoria: Cajrat
- E hënë, 29 Dhjetor
Nuk mund të përziesh vetëm pijet alkoolike, por edhe çajrat. Kombinimet e llojeve të ndryshme të bimëve të thara mund të kenë efekte çudibërëse në shëndetin tonë, sidomos në stinën e ftohtë, kur pijet e nxehta janë aleati ideal për të luftuar virozat, gripin, ftohjen... por dhe thjesht për të ndjerë pak ngrohtësi!
Çaji është fantastik! Është si të bësh një ‘banjë’ të ngrohtë, por së brendsh-mi. Tani që vjen dimri, mbësht- jellë me një batanije, pak para se të flini ose të nisni ditën herët në mëngjes, përgatisni një pije të nxehtë. Është shumë i bukur momenti kur çajniku dridhet dhe ‘fishkëllen’ mbi sobë, filxhani i nxehtë ngroh duart e skuqura dhe të ngrira nga i ftohti, teksa ti zhyt fytyrën në avujt me aromë të mirë. Jo vetëm në shtëpi, por dhe nëse jeni në një bar dhe nuk ju pëlqen kafeja, mund të poro- sisni çaj. Një pije që nuk do hiqej nga lista edhe po të vendosnim të bënim ndryshime drastike në dietë e të jetonim shëndetshëm; çaji është një antioksidant i shkëlqyer, lufton kancerin, forcon kockat e mbi të gjitha, na mbron nga virozat apo gripi, bezditë e vogla të muajve të ftohtë. “Ata që udhëtojnë jashtë e dinë se çajrat bio nuk janë të zakonshëm as në baret më të mira të Evropës, kështu që është diçka e mirë që i kemi në Shqipëri”, thotë Ilir Dushkaj i pro- gramit “Bar Living”, i cili na ka ftuar në “Colonial Caffe” për të na prezantuar me 5 ‘koktejet’ më të mira të çajrave të përgatitur prej tij. Nuk është korrekte të thuash ‘kokteje’ për çajrat, por ne po e bëjmë me marrëveshje fjale. Mund të përzieni disa lloje me njëri-tjetrin, ose çajin me rrënjë, lule apo fruta të thata. P.sh, çaji jeshil ka shije të hidhur, por është mëkat të humbasësh efektet e tij magjike në shëndet, prandaj mund ta përzieni me lëkura por- tokalli p.sh, për t’i dhënë një shije më të mirë. Po ju sugjerojmë disa receta ekzotike, megjithatë në shtëpi ju mund të provoni kombinime pak më të thjeshta...
1. YOGA TEA: Përmban: karafil, xhenxhefil, kanellë, hithër Përfitimet: Karafili trajton sëmundjet kërpudhore. Xhenxhefili stimulon oreksin, rënien në peshë, qetëson muskujt, mban nën kontroll nivelin e glukozës dhe ndihmon trupin të përthithë vlerat ushqyese. Kanella përmirëson tretjen, rregullon stomakun, freskon gojën e lufton gripin. Hithra është një diuretik i shkëlqyer, e pasur në potasium, nxit çlirimin e ujërave të tepërta në organizëm, zhduk aknet dhe kuron probleme të tjera të lëkurës.
2. BALANCE TEA Përmban: kanellë, finok, xhenxhefil, petale trëndafili, kardemon Përfitimet: Finoku lufton fryrjet intestinale, pastron dhe ndihmon në tretje. Petalet e trëndafilit ndihmojnë në problemet me fytin, rrjedhjen e hundëve dhe lufton infeksionet. Kardemoni është i pasur në vitamina A, B, C, riboflavin, etj, thelbësore për trupin e njeriut. Është i shkëlqyer për parandalimin dhe kontrollin e sëmundjeve të mushkërive dhe zemrës.
3. JAMAICAN RUM Përmban: boronicë, karafil, hibiscus, vanilje Përfitimet: Boronica forcon sistemin imunitar, sepse stimulon prodhimin dhe aktivizimin e qelizave të bardha të gjakut. Konsumimi i çajit të boronicës është mënyra më e mirë për të plotësuar nevojat ditore të trupit me lëngje. Hibiscus ka aftësinë të ulë tensionin e lartë të gjakut. Vanilja është stimulues seksual, por lufton gjithashtu stresin.
4. MACABEO Përmban: çaj të bardhë, jeshil, jasemin, petale dhe gonxhe trëndafili, luledielli Përfitimet: Çaji i bardhë lufton qelizat kanceroze dhe kontribuon në formimin e kockave, duke luftuar sëmundje si artriti apo osteoporoza. Çaji jeshil përmirëson metabolizmin, por dhe lufton bakteret, ndaj pirja e tij gjatë vakteve mund të reduktojë rrezikun e helmimit nga ushqimi. Çaji i jaseminit është i mirë për lehtësimin e stresit, dhimbjeve të kokës dhe atyre muskulore. Lulet e diellit kurojnë sëmundjet e mushkërive dhe malarien.
5. COLONIAL FLOWERS Përmban: çaj të zi, gjysmë të fermentuar, kamomil roman, trëndafil të bardhë Përfitimet: Çaji i zi ka përmbajtje të ulët sodiumi, yndyrash dhe kalorish, duke u ardhur në ndihmë atyre njerëzve që duan të bien apo thjesht ta mbajnë nën kontroll peshën. Kamomili siguron gjumë të mirë, një stomak të qetë, lufton të ftohtin, shëron plagët dhe kuron natyralisht hemorroidet. Trëndafili zbukuron e përmirëson lëkurën, stabilizon tensionin e lartë, koordinon mëlçinë me shpretkën si dhe rregullon stomakun.
als_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn